ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
రాష్ట్ర సరిహద్దులు అట్లాంటిక్ మహాసముద్రం నుండి మొదలౌతాయి. ఇవి దక్షిణంలో, పడమరర మరియు ఉత్తరంలో మేరీ నది వరకు ఉంది. ఆ నది తాను పుట్టిన ప్రదేశం నుండి పడమర దిశగా ప్రవహించి కొంచెంగా ఉత్తర దిశకు తిరిగి అలబామా మరియు జార్జియాలకు దిగువన ఉన్న ఫ్లింట్ నది మరియు చట్టహూచీ నదులతో సంగమిస్తుంది. అక్కడ నుండి దీనిని అపలోచికోల నదిగా పిలుస్తారు. లేక్ సెమిలోన్ వద్ద ఈ నదీ మీద వుడ్‍రఫ్ ఆనకట్ట నిర్మించబడింది.ఈ సరసు తీరంవెంట జార్జియా సరిహద్దు కొంత దూరం ఉంటుంది. పడమట తీరంలో అలబామా రాష్ట్ర సరిహద్దులు ఉంటాయి. దక్షిణంలో మెక్సికన్ సముద్రం ఉంటుంది. జల సరిహద్దులు అట్లాంటిక్ మహాసముద్రానికి మూడు నాటికల్ మైళ్ళ వరకు ఉంటుంది. మెక్సికో గల్ఫ్ వద్ద 9 నాటికల్ మైళ్ళ వరకు జలభాగ సరిహద్దులు ఉంటాయి. రాష్ట్రంలో అధిక భాగం సముద్రమట్టానికి సమంగా లేక కొంచెం ఎత్తుగా ఉంటుంది.